Občina Rogaška Slatina na podlagi 57. člena Zakona o uresničevanju javnega interesa za kulturo (Uradni list RS, št. 77/07-UPB1, 56/08, 4/10, 20/11, 111/13, 68/16, 61/17, 21/18-ZNOrg, 3/22-ZDeb, 105/22-ZZNSPP), Pravilnika o sofinanciranju programov in projektov na področju kulture v Občini Rogaška Slatina (Uradni list RS, št. 49/2022) in Odloka o proračunu Občine Rogaška Slatina za leto 2023 (Uradni list RS, št. 11/23) objavlja

**JAVNI RAZPIS**

**za sofinanciranje programov in projektov na področju kulture v letu 2023**

1. **Predmet javnega razpisa**

Predmet javnega razpisa je sofinanciranje naslednjih vsebin:

* redna dejavnost, ki se izvaja v okviru javnih programov izvajalcev dejavnosti,
* javne kulturne prireditve in drugi umetniški dogodki, ki izkazujejo širši javni interes,
* založništvo: izdaja avtorskih knjig, kronik, brošur ter nosilcev zvoka in slike,
* izobraževanje vodij, mentorjev in organizatorjev kulturnih dejavnosti,
* obratovalni stroški in najemnine za uporabo prostorov kulturnih društev,
* posebni projekti Občine Rogaška Slatina,
* sodelovanje na mednarodnih prireditvah, srečanjih in tekmovanjih,
* drugi programi oz. projekti, uvrščeni v lokalni kulturni program.
  1. **Upravičenci za prijavo na razpis**

Predloge programov in projektov lahko pošljejo izvajalci, ki izpolnjujejo naslednje pogoje:

* da imajo sedež oziroma stalno prebivališče v občini Rogaška Slatina,
* da so registrirani in delujejo na področju kulture najmanj eno leto in s svojim dosedanjim delom izkazujejo primerno kakovost,
* da so njihovi programi v javnem interesu,
* da imajo urejeno evidenco o članstvu in plačani članarini (izjema so šolska kulturna društva, katerih člani ne plačujejo članarine) ter ostalo dokumentacijo, ki jo zahteva zakonodaja,
* da imajo zagotovljene organizacijske, kadrovske, prostorske in materialne pogoje za realizacijo načrtovanih aktivnosti,
* da občini vsako leto dostavijo poročila o realizaciji programov in doseženih rezultatih ter morebitno drugo zahtevano dokumentacijo,
* da sodelujejo na vsakoletnih občinskih revijah, če so te za področje njihove dejavnosti organizirane,
* da izpolnjujejo ostale pogoje v skladu z veljavno zakonodajo.
  1. **Višina razpisanih sredstev**

Okvirna vrednost sredstev za programe in projekte javnega razpisa na področju kulture v Občini Rogaška Slatina za leto 2023 znaša 47.300 €, od tega je 33.110 € namenjenih za sofinanciranje redne dejavnosti društev in 14.190 € za sofinanciranje projektov.

Občina Rogaška Slatina si pridružuje pravico, da zmanjša višino dodeljenih sredstev za čas, ko dejavnosti ni bilo možno izvajati.

1. **Merila za vrednotenje prijavljenih programov in projektov**

Izbrani programi se bodo sofinancirali na osnovi Pravilnika o sofinanciranju programov in projektov na področju kulture v Občini Rogaška Slatina.

* 1. **Način in rok za prijavo**

Predlagatelji morajo prijave na razpis predložiti na obrazcih, ki jih vsebuje razpisna dokumentacija.

* Obrazec 1: Splošni podatki,
* Obrazec 2: Redna dejavnost – v primeru prijave za sofinanciranje redne dejavnosti,
* Obrazec 3: Kulturni projekt – v primeru prijave za sofinanciranje izvedbe projekta,
* Obrazec 4: Finančno poročilo za leto 2022 – v primeru prijave za sofinanciranje redne dejavnosti.

Prijave morajo kandidati poslati s priporočeno pošto ali oddati osebno na naslov **Občina Rogaška Slatina, Izletniška ulica 2, 3250 Rogaška Slatina** do vključno **ponedeljka, 6. marca 2023.** Za pravočasno se šteje prijava, ki je bila na poštnem naslovu oddana do vštetega 6. marca 2023, oziroma je bila do tega dne do 15. ure predložena na vložišče občine. Oddana mora biti v zaprti kuverti s pripisom »**Ne odpiraj – Javni razpis kultura 2023**«, na njej pa mora biti naveden tudi naziv in naslov prijavitelja.

Vse prepozno prejete prijave bodo neodprte vrnjene vlagatelju.

1. **Odpiranje in obravnava prijav**

Odpiranje prijav bo 9. marca 2023 ob 14. uri v prostorih Občine Rogaška Slatina. Prijavljeni kandidati bodo pisno obveščeni o sofinanciranju programov v roku 60 dni od dneva odpiranja prijav.

1. **Kraj in čas, kjer lahko predlagatelji dvignejo razpisno dokumentacijo**

Razpisna dokumentacija je od 3. 2. 2023 do izteka prijavnega roka na voljo na spletni strani občine [www.rogaska-slatina.si](http://www.rogaska-slatina.si). Zainteresirani jo lahko v tem roku dvignejo tudi na Občini Rogaška Slatina, Izletniška ulica 2, Rogaška Slatina.

1. **Dodatne informacije in pojasnila**

Polonca Golob Kovačič, tel.: (03) 818 17 17, e-mail: [polonca.golob-kovacic@rogaska-slatina.si](mailto:polonca.golob-kovacic@rogaska-slatina.si)

Občina Rogaška Slatina

mag. Branko Kidrič,

župan